Jong man se toespraak besorg hom ruimtereisHussain Manawer Hussain Manawer van Ilford sal in 2018 reis na die area tussen die atmosfeer en die buitenste ruim waar daar geen gravitasie is nie, sowat 95 km bó die aarde. Die webwerf metro.co.uk berig Manawer is staande toegejuig nadat hy sy toespraak op die Kruger Cowne Rising Star-kompetisie in Bangkok gelewer het. Manawer se toespraak oor sy stryd met geestesongesteldheid het hom gehelp om stof in die oë te skop van deelnemers van 90 verskillende lande, en met die One Young World’s Rising Star-toekenning weg te stap. Manawer lewer ook praatjies oor boelies by skole en het ŉ groot bedrag geld ingesamel vir liefdadigheid deur berg Kilimandjaro te klim. One Young World is ŉ jaarlikse beraad waar honderde jong mense van regoor die wêreld byeenkom om oor internasionale probleme te debat te voer en met oplossings vorendag te kom. Die Rising Star-program word deur die talentbestuuragentskap Kruger Cowne gesteun en is ŉ “internasionale soektog na ŉ jong ikoon van die toekoms”. ŉ Uittreksel uit Manawer se toespraak: Dear mum, I wasn’t meant for this planet. You did everything you could so please don’t panic. No one likes me so I might as well vanish. See I write stories – I write them on my arm. Only I can read them, but the doctor calls it self-harm. When I bleed he tells me to put on a plaster – but I’m depressed inside, there’s no bandage for this internal disaster.